মমতা বন্দ্যোপাধ্যায়ের রমজানের ইফতারে যাওয়া নিয়ে অনেকবারই প্রশ্ন উঠেছে। সম্প্রতি বিজেপি-র জাতীয় সাধারণ সম্পাদক কৈলাস বিজয়বর্গীয় মমতার মাথায় ওড়না দেওয়া একটি ছবি তুলে ধরে মুখ্যমন্ত্রীকে আক্রমণও করেছিলেন। এবার এক প্রকার তারই জবাব দিলেন মমতা। ধর্ম ও কুৎসা নিয় মানুষের ‘আদালতেই’ বিচার চাইলেন তিনি।
বুদ্ধ জয়ন্তীর একটি অনুষ্ঠান থেকে মমতা সদর্পে ঘোষণা করলেন, ‘রমজানে হাজার বার যাব। আমি কি দূর্গাপুজোয় যাই না? আমি সব ধর্মীয় অনুষ্ঠানেই যাই।’
স্বভাবসিদ্ধ ভঙ্গিতে মমতা আবার বিজেপি-কে নিশানা করেন। ধর্ম মানে দাঙ্গা বা তরোয়াল নিয়ে রাস্তায় ঘোরা নয় বলেই মমতার বক্তব্য। মুখ্যমন্ত্রীর কথায়, ‘ধর্ম মানে বিশ্বাস, ভালবাসা ও মানবিকতা।’
আরও পড়ুন:—
এবার মমতার সরকার বেচবে আইসক্রিমও। বাজারে আসছে সস্তার সরকারি আইসক্রিম
মমতার আমলাদের দিলীপের চাপ, তিন কড়া প্রশ্ন তুলে চিঠি মুখ্য সচিবকে
মমতাকে ‘হিজড়ে’ বলেছিলেন বিজেপি রাজ্য কমিটির এক সদস্য শ্যামাপদ মণ্ডল। সেই প্রসঙ্গ টেনে এনে মুখ্যমন্ত্রী বলেন, তাঁকে যেভাবে আক্রমণ করা হচ্ছে ও ভুয়ো ফেসবুক অ্যাকাউন্ট খুলে ধর্মের নামে ঘৃণা ও কুৎসা ছড়ানো হচ্ছে, তার জন্য তিনি ‘মানুষের বিচার’ চান। তাঁর কথায়, ‘মানুষই ঠিক করবেন, মানুষই এর বিচার করবেন।’ 
বিজেপি নেতারা ইতিমধ্যেই মমতা সরকারের মুসলিম-তোষণ নীতি নিয়ে সরব হয়েছেন। বিভিন্ন সময়ে তাঁরা প্রশ্ন তুলেছেন, একটি ধর্মের প্রতি কেন পক্ষপাতিত্ব করছেন মুখ্যমন্ত্রী।
বিশেষত রাজ্য জুড়ে বিজেপি ও সঙ্ঘ পরিবারের রামনবমীর মিছিলের পরেই মুখ্যমন্ত্রী হিন্দুত্ব নিয়ে প্রকাশ্যে মুখ খুলতে শুরু করেছেন।